ଟିମ୍ ଇଣ୍ଡିଆ ସହ ଆନାଲିଷ୍ଟ ଦ.ଆଫ୍ରିକା ଗସ୍ତ କରିବେ\nନୂଆଦିଲ୍ଲୀ, ୨୭।୧୨- କ୍ରୀଡ଼ାଭିତ୍ତିକ ବୈଦ୍ୟୁତିକ ସରଞ୍ଜାମ ବ୍ୟବହାର କରିବା ପାଇଁ ଭାରତୀୟ ଦଳକୁ ଟେକନିକାଲ ସପୋର୍ଟ ପ୍ରଦାନ କରାଯିବ। ଏହି ଦାୟିତ୍ୱ ପାଇଁ ଭାରତୀୟ ଦଳ ସହ ଏସ୍. ରାମକ୍ରିଷ୍ଣ କିମ୍ବା ସି.କେ.ଏମ୍. ଧନଞ୍ଜୟ ଦକ୍ଷିଣ ଆଫ୍ରିକା ଗସ୍ତରେ ଯିବେ। ପୂର୍ବରୁ ଏହି ପଦରେ ଆଶିଷ ତୁଲି ଥିଲେ।\nଟିମ୍ ଇଣ୍ଡିଆ ସହ ଆନାଲିଷ୍ଟ ଦ.ଆଫ୍ରିକା ଗସ୍ତ କରିବେ\t December 27th, 05:42 AM December 27th, 05:42 AM\nନୂଆଦିଲ୍ଲୀ, ୨୭।୧୨- କ୍ରୀଡ଼ାଭିତ୍ତିକ ବୈଦ୍ୟୁତିକ ସରଞ୍ଜାମ ବ୍ୟବହାର କରିବା ପାଇଁ ଭାରତୀୟ ଦଳକୁ ଟେକନିକାଲ ସପୋର୍ଟ ପ୍ରଦାନ କରାଯିବ। ଏହି ଦାୟିତ୍ୱ ପାଇଁ ଭାରତୀୟ ଦଳ ସହ ଏସ୍. ରାମକ୍ରିଷ୍ଣ କିମ୍ବା ସି.କେ.ଏମ୍. ଧନଞ୍ଜୟ ଦକ୍ଷିଣ ଆଫ୍ରିକା ଗସ୍ତରେ ଯିବେ। ପୂର୍ବରୁ ଏହି ପଦରେ ଆଶିଷ ତୁଲି ଥିଲେ। ସେ ଅଗାରାମ ଇନ୍ଫୋଟେକ୍ କମ୍ପାନୀ ସହ ଜଡ଼ିତ ଥିଲେ। ଘଟଣାକ୍ରମେ ତୁଲିଙ୍କୁ ୨୦୧୬ରେ କ୍ରୀଡ଼ାଭିତ୍ତିକ ବୈଦ୍ୟୁତିକ ସରଞ୍ଜାମ ବ୍ୟବହାର ପଦରୁ ବହିଷ୍କାର କରାଯାଇଥିଲା। ଆଗାମୀ ବର୍ଷ ବହୁ ଗୁରୁତ୍ୱପୂର୍ଣ୍ଣ ବିଦେଶ ଗସ୍ତ ଥିବାରୁ ଟିମ୍ ଇଣ୍ଡିଆ ଓ ଦଳୀୟ ମ୍ୟାନେଜମେଣ୍ଟ ଭିଡିଓ ଆନାଲିଷ୍ଟ ଉପରେ ଗୁରୁତ୍ୱ ଦେଉଛନ୍ତି। କାରଣ ଏଥିରେ ବିଭିନ୍ନ ଦେଶରେ ଖେଳାଯାଉଥିବା ଭିନ୍ନ ଭିନ୍ନ ଫର୍ମାଟର ବହୁ ତଥ୍ୟ ରହିଥାଏ, ଯାହାକି ଦକ୍ଷିଣ ଆଫ୍ରିକା, ଅଷ୍ଟ୍ରେଲିଆ ଓ ଇଂଲଣ୍ଡ ଭଳି ଗସ୍ତରେ ଦଳକୁ ସହାୟକ ହୁଏ। ତେବେ ଏହି ଦାୟିତ୍ୱ ପାଇଁ ରାମକ୍ରିଷ୍ଣଙ୍କୁ ସୁଯୋଗ ପ୍ରଦାନ କରାଯିବାର ବିଶେଷ ସମ୍ଭାବନା ରହିଛି। କାରଣ ତାଙ୍କ ପ୍ରତିପକ୍ଷ ଆନାଲିଷ୍ଟ ଧନଞ୍ଜୟ ମୁମ୍ବାଇ ଇଣ୍ଡିଆନ୍ସ ଫ୍ରାଞ୍ଚାଇଜ୍ ସହ ଜଡ଼ିତ ରହିଛନ୍ତି। ଏଣୁ ଭାରତୀୟ ଦଳ ସହ ଯୋଗ ଦେବାକୁ ହେଲେ ତାଙ୍କୁ ମୁମ୍ବାଇ ଫ୍ରାଞ୍ଚାଇଜ୍ ପଦରୁ ଇସ୍ତଫା ଦେବାକୁ ପଡ଼ିବ। ନଚେତ୍ କନଫ୍ଲିକ୍ଟ ଅଫ୍ ଇଣ୍ଟରେଷ୍ଟ ଭଳି ସ୍ଥିତି ଉପୁଯିବ। ଏହବାଦ୍ ରାମକ୍ରିଷ୍ଣଙ୍କ ନିକଟରେ ବହୁ ଅଭିଜ୍ଞତା ରହିଛି। ସ୍ପୋଟର୍ସ ମେକାନିକ୍ସର ପ୍ରତିଷ୍ଠାତା ରାମକ୍ରିଷ୍ଣ ପୂର୍ବରୁ ଭାରତୀୟ ଦଳ ପାଇଁ ଏହି ଦାୟିତ୍ୱ ତୁଲାଇଥିଲେ। ସେ ୨୦୦୩ରେ ଏହି ପଦରେ ଥିଲେ। ତାଙ୍କ ସମୟରେ ଭାରତୀୟ ଦଳ ପାକିସ୍ତାନରେ ୨୦୦୪ରେ ଟେଷ୍ଟ ଓ ଦିନିକିଆ ସିରିଜ୍ ବିଜୟ ହାସଲ କରିଥିଲା। ସେହିଭଳି ସେ ଭାରତର ବହୁ କିମ୍ବଦନ୍ତୀ ଖେଳାଳି ଯଥା ସଚିନ ତେନ୍ଦୁଲକର, ରାହୁଲ ଦ୍ରାଭିଡ, ଭି.ଭି.ଏସ୍. ଲକ୍ଷ୍ମଣ, ସୌରଭ ଗାଙ୍ଗୁଲି, ବୀରେନ୍ଦ୍ର ସେହ୍ବାଗ, ହରଭଜନ ସିଂ ଓ ଜାହିର ଖଁାଙ୍କୁ ସହାୟତା କରିଥିଲେ।
